**NÁRODNÁ RADA SLOVENSKEJ REPUBLIKY**

**VIII.** **volebné obdobie**

**...**

**NÁVRH**

**ZÁKON**

z .............. 2023,

**ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z., zákona č. 201/2007 Z. z., zákona č. 91/2016 Z. z., zákona č. 125/2016 Z. z. a zákona č. 39/2017 Z. z. sa mení a dopĺňa takto:

1. Za § 13 sa vkladá nová štvrtá časť, ktorá vrátane nadpisu znie:

“ŠTVRTÁ ČASŤ

**NÁBOŽENSKÉ ZDRUŽENIA**

**§13a**

1. Náboženským združením sa podľa tohto zákona rozumie dobrovoľné združenie osôb rovnakej náboženskej viery v organizácii utvorenej podľa príslušnosti k náboženskej viere na základe vnútorných predpisov príslušného náboženského združenia.
2. Náboženské združenia podľa tohto zákona sú právnickými osobami. Môžu sa vzájomne združovať, utvárať komunity, rehole, spoločnosti a obdobné spoločenstvá. Do ich postavenia a činnosti môžu štátne orgány zasahovať len v medziach zákona.
3. Štát uznáva len tie náboženské združenia, ktoré sú registrované.
4. Náboženské združenia môžu na plnenie svojho poslania:
	* + - 1. slobodne určovať svoje náboženské učenie a obrady;
				2. vydávať vnútorné predpisy, pokiaľ nie sú v rozpore so všeobecne záväznými právnymi predpismi;
				3. poskytovať duchovné a hmotné služby;
				4. vysielať svojich zástupcov do zahraničia a prijímať zástupcov zo zahraničia;
				5. organizovať bez oznámenia svoje zhromaždenia;
				6. vlastniť hnuteľný a nehnuteľný majetok a mať iné majetkové a nehmotné práva.
5. Ustanovenia § 5 ods. 1 sa primerane použijú aj na veriacich združujúcich sa v náboženskom združení.

**§13b Registrácia náboženského združenia**

1. Návrh na registráciu náboženského združenia podáva registrujúcemu orgánu najmenej trojčlenný prípravný orgán, ktorý tvoria plnoleté osoby s trvalým pobytom na území Slovenskej republiky.
2. Návrh podpíšu všetci členovia prípravného orgánu a uvedú svoje mená a priezviská, rodné čísla a bydliská. Ďalej uvedú, kto z členov prípravného orgánu je splnomocnencom oprávneným konať v ich mene.
3. Návrh musí obsahovať:
	* + - 1. názov náboženského združenia;
				2. sídlo náboženského združenia;
				3. základnú charakteristiku náboženského združenia, jej učenie, poslanie a územie, na ktorom hodlá pôsobiť;
				4. údaje o štatutárnom orgáne združenia alebo členoch štatutárneho orgánu združenia v rozsahu meno, priezvisko, adresa trvalého pobytu, dátum narodenia a rodné číslo;
				5. čestné vyhlásenia najmenej 150 plnoletých členov, ktorí majú trvalý pobyt na území Slovenskej republiky a sú občanmi Slovenskej republiky o tom, že sa hlásia k náboženskému združeniu, podporujú návrh na jeho registráciu, sú jeho členmi, poznajú základné články viery a jej učenie a sú si vedomí práv a povinností, ktoré im vyplývajú z členstva v tomto náboženskom združení, s uvedením ich mien, priezvisk, trvalého pobytu a rodných čísel;
				6. vyhlásenie, že náboženské združenie plne rešpektuje zákony a všeobecne záväzné právne predpisy a je tolerantné k ostatným cirkvám, náboženským spoločnostiam a náboženským združeniam a osobám bez vyznania, nehanobí alebo neznevažuje ich.
4. K návrhu sa prikladá základný dokument náboženského združenia (štatút, poriadok, stanovy a pod.), z ktorého musí byť zrejmé:
5. názov a sídlo náboženského združenia;
6. orgány a útvary, spôsob ich ustanovenia a oprávnenia;
7. spôsob ustanovovania a odvolávania štatutárnych orgánov;
8. základné články viery;
9. zásady hospodárenia a spôsob určenia likvidátora pre prípad majetkového vysporiadania pri zániku náboženského združenia;
10. spôsob schvaľovania základného dokumentu a jeho zmien;
11. útvary, ktoré majú právnu subjektivitu a v akom rozsahu a kto je oprávnený v ich mene konať;
12. práva a povinnosti členov hlásiacich sa k náboženskému združeniu.
13. Názov náboženského združenia nesmie byť hanlivý, urážlivý alebo zameniteľný s názvom právnickej osoby vykonávajúcej činnosť na území Slovenskej republiky.“.

Doterajšia štvrtá časť sa označuje ako šiesta časť.

1. Za § 13b sa vkladá nadpis piatej časti, ktorý znie:

„PIATA ČASŤ

**SPOLOČNÉ USTANOVENIA O REGISTRÁCII**“.

1. V § 14 odseku 1 slová „v § 12 a 13“ vkladajú slová „alebo v § 13b“.
2. § 15 znie:

„§ 15

Registrujúci orgán preskúma, či založenie a činnosť cirkvi, náboženskej spoločnosti alebo náboženského združenia:

1. nie je v rozpore s týmto zákonom a ostatnými zákonmi, ochranou bezpečnosti osôb a verejného poriadku, zdravia a mravnosti, zásadami ľudskosti a znášanlivosti, alebo či nie sú ohrozené práva iných právnických alebo fyzických osôb;
2. neobmedzuje osobnú slobodu osôb najmä tým, že využíva psychický alebo fyzický nátlak, ktorý vedie k fyzickému, psychickému alebo ekonomickému poškodzovaniu týchto osôb alebo ich rodinných príslušníkov, k poškodzovaniu ich sociálnych väzieb vrátane obmedzovania psychického vývoja neplnoletých alebo obmedzovania ich práva na vzdelanie, alebo zabraňuje neplnoletým prijať zdravotnú starostlivosť zodpovedajúcu zdravotným potrebám.“.
3. V § 16 odsek 1 znie:

„(1) Ak sú splnené podmienky uvedené v §15 zákona, registrujúci orgán rozhodne o tom, že sa cirkev, náboženská spoločnosť alebo náboženské združenie registruje.“.

1. V § 18 sa v odseku 1 v prvej vete za slová „v § 12 a 13“ vkladajú slová „alebo v § 13b“ a v druhej vete sa slová „cirkvi alebo náboženskej spoločnosti“ nahrádzajú slovami „cirkvi, náboženskej spoločnosti alebo náboženského združenia“.
2. V § 19 sa v odseku 1 spojka „a“ nahrádza čiarkou a za slová „náboženských spoločností“ vkladajú slová „alebo náboženských združení“ a za prvú vetu sa vkladá veta, ktorá znie: „Registrujúci orgán zverejňuje na svojom webovom sídle zoznam aktuálne registrovaných cirkví a náboženských spoločností a zoznam aktuálne registrovaných náboženských združení.“.
3. V § 19 v odseku 2 za slová „cirkvi alebo náboženskej spoločnosti“ nahrádzajú slovami „cirkvi, náboženskej spoločnosti alebo náboženského združenia“.
4. V § 20 sa slovo „alebo“ nahrádza čiarkou a za slová „náboženská spoločnosť“ sa vkladajú slová „alebo náboženské združenie“.
5. Za § 23 sa vkladá nový § 23a, ktorý vrátane nadpisu znie:

“**§23a Prechodné ustanovenie k úpravám účinným od 1. 1. 2024**

Konania o registrácii cirkví alebo náboženských spoločností začaté do 1. 1. 2024 sa dokončia podľa predpisov účinných do 1. 1. 2024.”.

**Čl. II**

Tento zákon nadobúda účinnosť 1. januára 2024.